RJH แจ๋ว! กำไร Q3 โต 47.47% มาที่ 71.93 ลบ. หลังรายได้เพิ่ม-ต้นทุนลด
RJH แจ๋ว! กำไร Q3 โต 47.47% มาที่ 71.93 ลบ. จากปีก่อนมีกำไร 48.78 ลบ. หลังรายได้เพิ่ม-ต้นทุนลด ขณะที่ 9 เดือนแรกมีกำไร 175.30 ลบ. เพิ่มขึ้น 47.57% จากปีก่อนมีกำไร 118.79 ลบ.
10 พ.ย. 2560

บริษัท โรงพยาบาลราชธานี จำกัด (มหาชน) หรือ RJH รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวมีกำไรเพิ่มขึ้น เนื่องจากรายได้จากกิจการโรงพยาบาลเพิ่มขึ้น 23% เพราะเป็นช่วง high season ของธุรกิจโรงพยาบาล ส่งผลให้รายได้ประกันสังคมในช่วงไตรมาส 3/60 เพิ่มขึ้นสูงถึง 27% เมื่อเปรียบเทียบกับไตรมาสเดียวกันของปีก่อน สำหรับรายได้จากการรักษาพยาบาลทั่วไปก็มีอัตราการเพิ่มสูงเช่นกัน กล่าวคือ เพิ่มขึ้น 20% ในช่วงไตรมาส 3/60 เนื่องจากการเพิ่มขึ้นของทั้งจำนวนคนไข้ และค่ารักษาพยาบาลต่อราย
ขณะที่ต้นทุนทางการเงินของกลุ่มบริษัทลดลงอย่างมีนัยสำคัญในช่วง 9 เดือนแรกและไตรมาส 3/60 เนื่องจากการที่บริษัทได้รับเงินจากการเสนอขายหุ้นสามัญเพิ่มทุนต่อประชาชนเป็นครั้งแรกในเดือนสิงหาคม 2559 และบริษัทย่อยได้รับเงินจากการขายหุ้นสามัญเพิ่มทุนในเดือนพฤศจิกายน 2559 กลุ่มบริษัทฯ จึงได้ชำระคืนเงินกู้ยืมจากสถาบันการเงิน